Autoceļš V573
V573 autoceļš Nagļi—Īdeņi ir Latvijas vietējais autoceļš, kas savieno autoceļu V592 Nagļos caur Īdeņu ar autoceļu V560 dabas lieguma Lubāna mitrāja teritorijā. Autoceļš ir 10,7 km garš, pārsvarā klāts ar grants segumu, izņemot ar asfaltbetona segumu klātos 470 m garu sākumposmu Nagļos un 150 m garu gala posmu no tilta pāri Rēzeknes upei (ieskaitot) līdz autoceļam V560. Ceļš šķērso Rēzeknes novada Nagļu un Gaigalavas pagastus.